Gavin Henson kry nuwe klub | Nuus24
Gavin Henson kry nuwe klub
Dalk wéér einde van WB-droom vir Walliese senter
Kaapstad – Die omstrede Walliese senter Gavin Henson het 'n kontrak geteken om vir London Welsh, die nuwe span in die Engelse Premierliga, te speel, het AFP Dinsdag berig.Henson (30) is sedert April vanjaar sonder 'n klub nadat hy deur Cardiff Blues in die pad gesteek is oor sy dronk gedrag tydens 'n vlug vanaf Glasgow ná 'n wedstryd in Skotland."Gavin het baie talent, maar die afgelope drie of vier seisoene het hy nie sy volle potensiaal gewys nie weens verskeie redes waaroor die media in-diepte berig het. Ek glo werklik dat hy 'n streep onder daardie tydperk kan trek en vorentoe beweeg met London Welsh," het Lyn Jones, die span se afrigter, gesê.Vir die jongste sportnuus volg Nuus24Sport op Twitter.
Lees meer oor: gavin henson | london welsh VOLGENDE OP NUUS24X